पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. 13 साल का इंदरजीत तीन साल पहले उस दुर्घटना को याद कर आज भी डर जाता है। स्कूल से लौटते समय एक ट्रक ने उसके साइकिल को टक्कर मार दी। इस हादसे में इंदरजीत का बायां पांव कट गया। इस हादसे ने उसकी जिंदगी को ही बदल कर रख दिया। यह सब होने के बावजूद इंदरजीत ने हिम्मत नहीं हारी। बैसाखी के सहारे स्कूल पहुंचा।
इंदरजीत बताता है कि पढऩे की ललक के कारण ही तो वह अपने माता-पिता को बिहार के कटिहार जिले में ही छोड़कर अपने रिश्तेदार के यहां आया था। मां-बाप खेती करते हैं और चाहते थे कि मैं भी खेती करूं लेकिन मैं पढऩा चाहता था। हादसे में पैर गंवाने के बाद कुछ समय के लिए लगा कि सब कुछ खत्म हो गया लेकिन फिर फैसला किया कि हार नहीं मानूंगा।
इंदरजीत ने बताया कि उसे किसी ने बताया था कि विकलांग सहायता केंद्र में कृत्रिम अंग लगाए जाते हैं। इसके बाद उसने सहायता केंद्र का पता लगाया। उसकी हिम्मत का अंदाजा इसी बात से लगाया जा सकता है कि वह कृत्रिम पैर लगवाने अकेला ही विकलांग सहायता केंद्र पहुंच गया। वह भी टूटी बैसाखियों के साथ। वह अपने को किसी सामान्य लड़के से कम नहीं समझता। इससे उसे बल मिलता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn